Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 41/13/2201	Dunajská Streda, 30.9.2013
EEČ : 2-16-165-2013

U Z N E S E N I E

Trestná vec:	obvinený XXXXX 
Prečin:	pretože trestné stíhanie je neprípustné proti tomu, kto zomrel alebo bol vyhlásený za mŕtveho.

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 29. decembra 2011 v Dunajskej Strede v predajni XXXXX - XXXXX, XXXXX po predložení osobných dokladov a uvedením falošných údajov o svojom zamestnávateľovi uzatvoril prostredníctvom obchodného zástupcu spoločnosti XXXXX XXXXX XXXXX, XXXXX úverovú zmluvu č. XXXXX predmetom ktorej bolo poskytnutie pôžičky na nákup elektroniky zn. Sony vo výške 1.098,- €, pričom pri preberaní tovaru nezaplatil žiadnu čiastku a pôžičku sa zaviazal platiť mesačnými splátkami vo výške 65,96 € po dobu 24 mesiacov a z ktorých nesplatil žiadnu čistku, čím spoločnosti XXXXX XXXXX XXXXX, XXXXX spôsobil škodu vo výške 1.179,12 € podľa vyčíslenia škody.

lebo je trestné stíhanie neprípustné podľa § 9 odsek 1 písmeno d

Odôvodnenie:
Policajt Okresného riaditeľstva Policajného Zboru, Odboru kriminálnej polície v Dunajskej Strede uznesením XXXXX zo dňa 09.01.2013 podľa § 206 ods. 1 Tr. por. vzniesol obvinenie XXXXX za prečin úverového podvodu podľa § 222 ods. 1 Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.

V priebehu skráteného vyšetrovania bolo zo zabezpečených dôkazov, najmä výsluchu poškodeného a listinných dôkazov preukázané protiprávne konanie obvineného, v dôsledku čoho mu bolo vznesené obvinenie za spáchanie vyššie uvedeného prečinu odôvodnene, avšak zo správy Obecného úradu v Kráľovej nad Váhom vyplynulo, že obvinený XXXXX zomrel dňa 12.06.2013 v Kráľovej nad Váhom, čo potvrdzuje úmrtný list.

Podľa § 215 ods. 1 písm. d) Tr. por. s poukazom na ustanovenie § 9 ods.1 písm. d) Tr. por. trestné stíhanie je neprípustné proti tomu, kto zomrel alebo bol vyhlásený za mŕtveho.  
S poukazom na vyššie uvedené skutočnosti, keďže obv. XXXXX, ktorý predmetný trestný čin spáchal, zomrel, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do 3 
                  dní od jeho doručenia cestou označenej prokuratúry na Krajskú 
                  prokuratúru v Trnave. 
                  Sťažnosť  má odkladný účinok.  

JUDr. Viktor Kubala
prokurátor